Terje Nordberg

**Terje Nordberg** (født 1949) er en norsk tegneserieskaper, barnebokforfatter og redaktør. Han har skrevet manus til en flere tegneserier, særlig humorserier og serier for barn.  

Nordberg er født i Søndre Høland og vokste opp på Lillestrøm. Han leverte tegneseriebidrag i undergrunnsstil til *[[Gateavisa]]* fra 1970-tallet. Nordbergs første solohefte var *Revejakten* i 1973, en «fritt filosoferende dopserie». Av andre serier kan nevnes den humoristiske barneserien *Frimann og Rikke*, om ei jente og en snakkende hund, som han lagde for Barnestreken i 1978. Sist på 1970-tallet skrev han barnebøker som han selv illustrerte. Av nyere seriebidrag med egne tegninger er humorstripene om vikinggutten *Balder*.

I tegneseriesammenheng har Terje Nordberg først og fremst vært aktiv som manusforfatter, ofte i samarbeid med Eirik Ildahl, og som redaktør for forskjellige tegneserieforlag i Norge. Nordberg var også medredaktør og skribent for tegneserietidsskriftet *Serie-Fokus' som kom ut i et halvt år i 1981&ndash;1982. Nordberg var redaktør for den norske utgaven av tegneserien *Fantomet* på 1980-tallet og skrev fra 1982 til 1985 også enkelte episoder under [[psevdonym]]ene *Th Pelerin* (*pelerin* er det franske navnet på den noe mindre [[vandrefalk]]en og henviser til Fantomets opprinnelige forfatter, den «store» [[Lee Falk]]) og *Ed Redno* ( *Ed*itor *Red*aktør *No*rge). Han skrev også den første [[lisens]]produserte tegneserieepisoden med [[James Bond]] for serieforlaget [[Semic]] sammen med Ildahl under psevdonymet *Johann Vlaanderen*. 

Sammen med Peter Engbo og [[Dag E. Kolstad]] sluttet Terje Nordberg i Semic i 1985 og dannet Gevion Norsk Forlag. Gevion ble seinere solgt til [[Bladkompaniet]]. Høsten 1985 var Nordberg også ute med den norske utgaven av *Tommy og Tigern*, en måned før serien ble en storslager i [[USA]]. Sammen med tegneren [[Arild Midthun]] skapte han tegneseriene *Truls og Trine*, *Reodor & Teodor*, *Troll* på 1980-tallet og humorstripene om *Pappa & Pestus*, trykt første gang i 1996.

Terje Nordberg har også vært redaktør av tegneseriebladet *Pondus* og har også oversatt flere tegneserier av den japanske serieskaperen [[Eiichiro Oda]].

== Utgivelser (utvalg) ==
=== Bøker ===
* [[1979]]: *Miranda : en kriminalfortelling* – barnebok med tekst og tegninger av Terje Nordberg, utgitt på [[Cappelen]] forlag
* [[1980]]: *Kongen kommer* – fortsettelsen på *Miranda*, tekst og tegninger av Terje Nordberg
* [[2004]]: *Oslos begredelige historie* – [[Aschehoug]] forlag

=== Tegneserier ===
* [[1975]]: *Fetter Pran å ko* – tekst og tegninger av Terje Nordberg unntatt historien Kåre 7 (© [[Inge Iversen]])
* [[1983]]: *Truls og Trine redder julen* –  tekst av Terje Nordberg og Dag E. Kolstad, tegninger av Arild Midthun, Semic
* [[1985]]: *Truls og Trine : Trolljul* – tekst av Terje Nordberg og Dag Kolstad, tegninger av Arild Midthun, [[Bladkompaniet]]
* [[1986]]: *Reodor og Teodor ringer julen inn* – tekst av Terje Nordberg, tegninger av Arild Midthun, Bladkompaniet

* [[1988]]. *Troll 1: Sølvskatten* – tekst av Terje Nordberg og Dag Kolstad, tegninger av Arild Midthun, Bladkompaniet
* [[1988]]: *Reodor og Teodor på nye eventyr* – tekst av Terje Nordberg, tegninger av Arild Midthun, Bladkompaniet
* [[1990]]: *Gutta på skauen : 9. april* –  tekst av Terje Nordberg og Eirik Ildahl, tegninger av [[Geir Florhaug]]
* [[1990]]: *Troll 2 : Urgrims hemmelighet* – tekst av Terje Nordberg og Dag Kolstad, tegninger av Arild Midthun, Bladkompaniet
* [[1992]]: *Sesam stasjon : julehefte 1992* – tegneserie om figurene fra barne-TV-serien [[Sesam Stasjon]], tegninger av [[Egil Nyhus]], [[Gyldendal (Norge)|Gyldendal]] forlag
* [[1993]]: *Kristin og Håkon* – offisiell tegneserie til [[OL på Lillehammer]] 1994, illustrert av [[Werner Grossmann]], Bokklubbens barn
* [[1990]]: *Alf Prøysens jul : Snekker Andersen og julenissen * – seriemanus av Terje Nordberg, tegninger av Arild Midthun   
* [[2001]]&ndash;[[2004]]: *Pappa & Pestus	* – flere seriehefter med tekst Terje Nordberg og Eirik Ildahl, tegninger av Arild Midthun, Bladkompaniet og [[Egmont serieforlaget]]
* [[2003]]: *Pappa & Pestus : Julen 2003* – tegneserie med tekst av Terje Nordberg og Eirik Ildahl, tegninger av Arild Midthun, Egmont serieforlaget

Flere av tegneseriene er oversatt til andre språk.

== Priser ==
* [[Kultur- og kirkedepartementets pris for barne- og ungdomslitteratur#Tegneserieprisen|Kultur- og kirkedepartementets tegneseriepris]] sammen med blant andre Arild Midthun i [[1978]], [[1983]] og [[1990]].
* I [[1988]] mottok de også den norske tegneserieprisen [[Sproing-prisen]] for *Troll: Sølvskatten*.

== Referanser ==
<references />

== Eksterne lenker ==
* [http://www.tegneserier.no/?lib=personer&ID=1565 Presentasjon på tegneserier.no]
* [https://web.archive.org/web/20071007001933/http://www.comicsworks.com/index.html Comicsworks.com med humorstripene *Pappa og Pestus* og *Baldur'' ((på engelsk)]
* Kort, engelskspråklig presentasjon